百丈和尚，凡上堂时，常有一老人，随众听法，众人退，老人亦退。忽一日不退，师遂问：“面前立者是何人？”老人云：“某甲非人也，于过去迦叶佛时，曾在此山。”因学人问：“大修行底人，还落因果也无？”某甲对云：“不落因果。”由是，五百生堕野狐身。今请和尚，代一转语，俾脱野狐之报。师云：“汝问可也。”遂问：“大修行底人，还落因果也无？”师云：“不昧因果。”老人于言下大悟，作礼云：“某甲已脱野狐身，住在山后，恳请和尚，依亡僧事例。”师令维那白槌告众，食后送亡僧。大众闻言，甚为惊异，人人皆安涅槃堂，亦无人病，何故如是。食后，但见师领众，至山后岩下，以杖挑出一死野狐，乃依亡僧法而为之火葬。按：佛法不能自弘，必须假人以弘之。所以出家者，理应以弘法是家务，利生为事业。即使在家信众，除本著护法之责而外，如有多闻薰习，于法领会者，亦应助以阐扬。期佛法于四众弘护之下，人人得沾法雨之润泽，俾能去恶为善，转邪成正。所以太虚大师说：“发扬大乘佛教真义，应导现代人心正思。”然而弘法工作，非轻而易举之事，固非掉以轻心者所能为，更非薄德少学者所能胜任也。观夫古今大德，为道游方，参访大善知识，住则三载五载，十年二十年不定。总之，宗下者以透关实悟，教下者以大开圆解为目的，而后始建道场，树法幢，广结众生之法缘。慕道而云集受教者，座下动辄千众，于如法教授之下，听众得受法乐而悟解者，往往不乏其人。眼看现代本省各地弘法者，除几位大陆来此之大德，及曾亲近大德几位青年法师外，其余凭空而突起之挂名法师和居土，居然亦大谈佛法，领众共修。既不入学深造，亦不亲近大善知识，单凭翻点注解，或拾人些许牙慧，即洋洋自翎而传道授业。诸如此类作风，看来俨然在弘法，若遇识者一旦拆穿，始知鱼目混珠。如是胆大轻举者，万一有人问其：“大修行底人，还落因果也无？”若错答不落因果，保管五百生野狐身有其份也。笔者于此，敬劝一类于佛法不求甚解而好为人师者，首贵亲近大善知识，学有师承，于理有会，而后再弘法不迟。切忌妄认自是无师自通，作自误误人之法事。